Ανάπτυξη ενός συστήματος διαχείρισης διοικητικής γνώσης για την υποβοήθηση της καθ'ημέρα πράξης υπαλλήλων του Δημοσίου και πολιτών
Creators: name: Σάββας, Ιωάννης Κων/νου
Publisher: name: Aristotle University of Thessaloniki
Year: 2007
Subjects: Ηλεκτρονική διακυβέρνηση
Διαχείριση γνώσης
Διοικητική πράξη
Συστήματα και οντολογίες διαχείρισης νομικής γνώσης
Σύστημα διαχείρισης διοικητικής γνώσης
Οντολογία διαδικασιών της ελληνικής δημόσιας διοίκησης
Public administration
E-Government
Process oriented knowledge management
Ontology based Knowledge management
OWL-5

description: Η εργασία που προηγήθηκε είχε ως σκοπό την περιγραφή ενός συστήματος διαχείρισης διοικητικής γνώσης που θα βοηθά τους δημοσίους υπαλλήλους στη σύνθεση και αιτιολόγηση διοικητικών πράξεων και τους πολίτες στον έλεγχο της ορθότητας και ακεραιότητάς τους. Το σύστημα επιλύει προβλήματα ενημέρωσης νομικού πλαισίου και παροχής υποστηρικτικού υλικού με πληροφορίες για την αιτιολόγηση, καθώς και για την υπόσταση παρόμοιων διοικητικών πράξεων. Στηρίζεται σε μια «Οντολογία Διαδικασιών της Ελληνικής Δημόσιας Διοίκησης» την οποία χτίσαμε για τις ανάγκες αυτές και έχει ως βασικό χαρακτηριστικό, όπως φαίνεται και από τον τίτλο, τις διαδικασίες που ακολουθούνται στη ΔΔ. Η οντολογία αποτυπώνει τη γνώση των στελεχών της ΔΔ σχετικά με τις διαδικασίες και τα έγγραφα, χρησιμοποιώντας ως βάση τη δομή της. Με αυτό τον τρόπο αποτυπώνει και εκφράζει την άρρητη γνώση του δημοσίου, η οποία χάνεται με την αποχώρηση ή τη μετακίνηση των στελεχών της. Για να επιτευχθούν τα παραπάνω καθορίζονται οι συνιστώσες του προβλήματος, τόσο από διοικητικής πλευράς, όσο και από πλευράς διοικητικού δικαίου. Ο Κώδικας Διοικητικής Διαδικασίας αποτυπώνει τις απαιτήσεις για τη δομή των εγγράφων, ενώ οι αρχές του δικαίου πρέπει να τηρούνται κατά τη σύνταξή της. Η δομή του η πληρότητα του προοιμίου και η αιτιολόγηση των διοικητικών πράξεων είναι τα δύο ζητούμενα.Στη συνέχεια ανασκοπούνται οι επιστημονικές περιοχές όπου το πρόβλημα μπορεί να βρει λύση και οι οποίες οριοθετούν τις διαστάσεις του. Αυτές είναι η γνώση και η διαχείρισή της, ο σημασιολογικός ιστός και οι οντολογίες, αλλά και η ΔΔ και οι διαδικασίες της, όπως αυτές εμφανίζονται στο νέο περιβάλλον με τη μορφή της ΗΔ.Οι γνωστικές αυτές περιοχές απασχολούν την επιστημονική κοινότητα τα τελευταία χρόνια και οι εξελίξεις είναι ταχείες και συνεχείς. Εκτός από τη θεωρητική αποτύπωσή τους, εξετάστηκαν και οι προσπάθειες υλοποίησης, με έμφαση σε αυτές που προσομοιάζουν περισσότερο στην παρούσα. Οι ομοιότητες αφορούν τόσο στην υφή του προβλήματος, όσο και στις επιστημονικές περιοχές που αυτό ερίζει. Βρέθηκαν έτσι καλές πρακτικές και προσπάθειες από τις οποίες αντλήθηκε γνώση και ιδέες. Ωστόσο αυτή η μίξη διοικητικής και νομικής γνώσης ή αλλιώς η χρήση νομικής γνώσης για τη διοικητική διαδικασία, είναι κάτι, που όπως προέκυψε, δεν έχει σημαντικές προηγούμενες προσπάθειες. Η λύση που παρουσιάζεται στην εργασία αυτή είναι διαφοροποιημένη από τις πολλαπλές έως τώρα απόπειρες αποτύπωσης νομικής γνώσης, μορφοποιημένης είτε σε επιστημονικές έννοιες και περιοχές ή ως επαγγελματική νομική γνώση. Το σύστημα που προτείνεται απαντά σε σημαντικές ανάγκες της ΔΔ, στην εποχή της ΗΔ. Μετασχηματίζει την άρρητη γνώση στο μυαλό των υπαλλήλων και στελεχών του δημοσίου σε ρητή και με δυνατότητες άμεσης χρήσης και επαναχρησιμοποίησής της. Εγκαθιστά μια σημασιολογική ταυτότητα σε όλο το φάσμα της Ελληνικής ΔΔ, μέσω της χρήσης ίδιων ή παρόμοιων διαδικασιών και τη δημιουργία ίδιων εγγράφων.Επιφέρει ομοιογένεια στις αποφάσεις της ΔΔ, αποσείοντας τον κίνδυνο της διακριτικής ευχέρειας κάθε ενός υπαλλήλου, απαντώντας στη δυσαρέσκεια των πολιτών και επαναβεβαιώνοντας την εμπιστοσύνη στην ακεραιότητα της διοίκησης.Διευκολύνει την καθημερινή εργασία των δημοσίων υπαλλήλων, παρέχοντας ενημερωμένο νομικό πλαίσιο και κατάλληλο υποστηρικτικό υλικό.Εισάγει και προτείνει τη δόμηση μιας «Οντολογίας Διαδικασιών της Ελληνικής ΔΔ» η οποία μπορεί να εξελιχθεί και να χρησιμοποιηθεί και για άλλες ανάγκες.Επιτρέπει τον έλεγχο της διοίκησης από τους πολίτες, ενισχύοντας τη διαφάνεια
description: Public organizations produce daily a great volume of administrative documents in order to fulfill their mission. Producation of acts concern external environment and requires a unique for each procedure legal framework. This dissertation suggests a solution to this requirement adopting a process oriented approach through a web based knowledge management system. The system provides legal framework in an up to date and accurate manner and also support its interpretaion supplying civil servants with precedents and opinions to develop the grounds for every administrative act citizens and businesses can also make use of it, thus provig administration's integrity. The system employs an ontology in own for representing public adiministration's structure and any kind of document that flows during exection of the procedures, which are mapped into owl-s service models